9 Maart 2019 @ 08:00 - 16:00
Hierdie kursus is vir vroeë besprekers, tot 15 Februarie 2019, beskikbaar vir slegs R1 200, in plaas van die normale prys van R1 500 (besprekings sluit op 7 Maart 2019). Ooievaar draai eersdaags by ‘Sara se geheim’-aktrise | Maroela Media
Quanita Adams en haar man, Brian Monroe. (Foto: Instagram/Quanita Adams)
Quanita Adams, die geliefde Sara se geheim‑ en Arendsvlei-aktrise, is swanger met haar eersteling. Die aktrise het vroeër vandeesweek dié nuus op haar Instagram-profiel bekend gemaak.
Adams (42) en haar man, die Amerikaner Brian Monroe, het die nuus oor hul swangerskap vir ses maande stilgehou. Die baba maak sy of haar opwagting in Mei. Die geslag van die baba is nog nie bekend gemaak nie en bly vir eers ŉ geheim.
Sy vertel in ŉ onderhoud met Maroela Media dat die swangerskap nie vir haar en Monroe ŉ verrassing was nie, aangesien hulle ŉ geruime tyd probeer het om swanger te raak.
“As gevolg van my ouderdom het ons eers die swangerskap stilgehou, en aanvanklik het ons dit geheim gehou omdat daar angstigheid was oor komplikasies wat moontlik kon kop uitsteek. Ek dra ook baie klein, so dit was vir my maklik om my bababoepie weg te steek,” vertel Adams.
“Later het ons gewoond geraak daaraan dat die swangerskap net ons ding is, en ek deel oor die algemeen nie soveel van my lewe op sosiale media nie. Natuurlik het ons nabye vriende en familie van die begin af geweet. Noudat ek ver in die swangerskap is, is ek opgewonde om die nuus te deel. En ek is totaal en al oorweldig deur die positiewe boodskappe en liefde wat ek ontvang,” voeg sy by.
Adams, wat ook al in rolprente soos Susters en Tess gespeel het, vertel sy kan nie wag om ma te word nie. “Uiteraard is ek ook bang vir die onbekende. Ek wonder hoe die klein mensie gaan wees en lyk. Noudat my man ook die baba kan voel beweeg, is dit vir ons só lekker. Brian het nou die dag sy wang teen my maag gesit en toe ŉ taai klap gekry wat ons vreeslik laat lag het,” lag Adams.
“Ons is senuweeagtig, maar verskriklik opgewonde!”
Sy vertel dat hordes mense reeds vir haar en haar man raad gegee het oor babas en dat sy die mooiste stories gehoor het van hoe babas ŉ mens se lewe ten goede verander.
“Ek hou daarvan as mense my raad gee. Ek wil die good, bad en ugly weet, sodat ek eendag, wanneer ek miskien in so ŉ situasie is, kan onthou wat iemand my vertel het van hoe hulle dit hanteer het.”
Quanita vertolk die rol van Laetitia in ‘Arendsvlei’ op kykNET.
Sy voeg by dat sy bly is vroue is deesdae meer oop met mekaar oor swangerskap. “Ek voel vroue het destyds nie soveel met mekaar gedeel oor swangerskap soos vandag nie. Dit is vir my so mooi dat vroue met mekaar kan gesels oor hierdie wonderlike proses.”
Adams vertel dit was nie ŉ maklike pad om swanger te raak nie. “Ons moes telkens teruggaan na die drawing board en maand na maand moes ons die teleurstelling van ŉ negatiewe swangerskaptoets hanteer. Tot op ŉ dag wat die stokkie positief was,” sê sy.
“Dit is die tipiese verhaal wat jy soveel keer hoor – hoe meer obsessief ek oor die proses geraak het en hoe harder ons daarop gekonsentreer het, hoe minder het dinge gebeur vir ons. Die dag toe ek besluit ek ontspan daaroor, het ek swanger geraak.
“Toe die stokkie positief wys, was ek baie kalm. Ek het dit in my sak gesit en rustig kamer toe gegaan en in die bed geklim sonder om ŉ woord te sê, maar Brian het geweet iets gaan aan. Toe ek die positiewe toets vir hom wys, het ons opgewonde begin rondspring en gil en mekaar gedruk. Dit was absoluut wonderlik.”
Adams is tans te sien op die kassie in die derde seisoen van Sara se geheim. Sy vertolk die rol van Lizzie in dié gewilde kykNET-dramareeks.
NEWSFLASH! Been holding onto this nugget for 6 months! Excited to announce we're having a baby! #monrogue #currentsituation #greatexpectations #maternitymonday #comingsoon
A post shared by quanita (@quanitadams) on Jan 19, 2020 at 8:49pm PST
baba Quanita Adams swangerskap
Baie, baie geluk, mag sy of hy vir julle baie vreugde bring, dis lekker om mamma te word en te wees, my eerste baba was ‘n dogtertjie vandag is sy 30 jaar oud en ‘n baie liefdevolle mamma van drie dogtertjie, 8 jaar oud en tweeling 5 jaar oud, my 2de baba was in Mei gebore, soet baba en nou is hy 29 jaar oud, en toe weer baba nommer 3 ng ‘n seun nou 21 jaar oud en toe nommer 4 ‘n dogter nou 18 jaar oud en dis die beste geskenk my beste vriende wat ek nog altyd… Lees meer »